钦定古今图书集成/明伦汇编/氏族典/第163卷 > 《廖用贤尚友录》 > 桓焉
## 钦定古今图书集成/明伦汇编/氏族典/第163卷 > 《廖用贤尚友录》 > 桓焉

按《后汉书桓荣传》：“荣子郁，郁子焉，字叔元，少以父任为郎，明经笃行，有名称。永初元年，入授安帝，三迁为
侍中步兵校尉。永宁中，顺帝立为皇太子，以焉为太
子少傅。月馀，迁太傅，以母忧自乞，听以大夫行丧。逾
年，诏夺服，即拜光禄大夫，迁太常。时废皇太子为济
阴王，焉与太仆来历，廷尉张皓谏，不能得。顺帝即位”，
拜太傅，与太尉朱宠并录尚书事。焉复入授经禁中，
因䜩见，建言宜引三公、尚书入省事。帝从之，以焉前
廷议守正，封阳平侯，固让不受。视事三年，坐辟召禁
锢者为吏免。复拜光禄大夫。阳嘉二年，代来历为大
鸿胪，数日迁为太常。永和五年，代王龚为太尉。汉安
元年，以日食免。明年，卒于家。